

**Ресей Федерациясының Үкіметі мен Қазақстан Республикасының Үкіметі арасындағы Қарашығанақ мұнай-газ конденсаты кен орнын әзірлеудегі және дамытудағы ынтымақтастығы туралы келісімнің күшiн жою туралы**

Қазақстан Республикасы Үкіметінің 2012 жылғы 28 желтоқсандағы № 1705 Қаулысы

      Қазақстан Республикасының Үкіметі **ҚАУЛЫ ЕТЕДІ**:

      1. 1995 жылғы 10 ақпанда Алматы қаласында жасалған Ресей Федерациясының Үкіметі мен Қазақстан Республикасының Үкіметі арасындағы Қарашығанақ мұнай-газ конденсаты кен орнын әзірлеудегі және дамытудағы ынтымақтастығы туралы келісімнің күші жойылсын.

      2. Қазақстан Республикасының Сыртқы істер министрлігі заңнамада белгіленген тәртіппен Қазақстан Республикасы Үкіметінің осы қаулының 1-тармағында көрсетілген халықаралық шарттың күшін жою ниеті туралы Ресей Федерациясының Үкіметін хабардар етсін.

      3. Осы қаулы қол қойылған күнінен бастап қолданысқа енгізіледі.

*Қазақстан Республикасының*

*Премьер-Министрі                                     С. Ахметов*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК